**Izziņa par atzinumos sniegtajiem iebildumiem par Ministru kabineta rīkojuma projektu “Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu” (VSS-371)**

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |  |
| --- | --- | --- |
| Datums: 07.08.2020. |  | |
| Saskaņošanas dalībnieki: | Tieslietu ministrija, Finanšu ministrija | |
| Saskaņošanas dalībnieki izskatīja šādu ministriju (citu institūciju) iebildumus: | | Finanšu ministrijas |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Finanšu ministrijas izteiktie iebildumi:** |  |  |
| 1. |  | Lūdzam svītrot rīkojuma projekta anotācijas I sadaļas 2.punktā, trešajā lapaspusē, pirmās rindkopas otro teikumu : “Atsavinot zemi, uz kuras atrodas citai personai piederošas būves, jāņem vērā Publiskas personas mantas atsavināšanas likuma 14. panta otrās daļas noteikumi.”, kas attiecināts uz valsts nekustamā īpašuma “Leldes” , Saulainē, Rundāles pagastā, Rundāles novadā, pārdošanu.  Publiskas personas mantas atsavināšanas likuma 14.pants ietverts minētā likuma II nodaļā “Pārdošana izsolē” un attiecināms uz gadījumiem, kad rīkojama nekustamā īpašuma izsole. Konkrētajā gadījumā izsole nav rīkojama, jo atsavināms apbūvēts valsts zemesgabals, uz kura atrodas privātpersonai piederošs būvju nekustamais īpašums. Kā jau anotācijā pareizi norādīts, šādos gadījumos saskaņā ar Publiskas personas mantas atsavināšanas likuma 44.panta ceturto un piekto daļu – publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām), ja minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai. | **Iebildums ņemts vērā,** anotācijas I sadaļas 2.punktā, trešajā lapaspusē, svītrots pirmās rindkopas otrais teikums: “Atsavinot zemi, uz kuras atrodas citai personai piederošas būves, jāņem vērā Publiskas personas mantas atsavināšanas likuma 14. panta otrās daļas noteikumi.” |  |
| 2. | VNĪ atsavinot projektā minētos nekustamos īpašumus, vērtēs, vai jāņem vērā attiecīgi likuma “Par valsts un pašvaldību īpašuma objektu privatizāciju” 62.panta trešajā un ceturtajā daļā noteiktie ierobežojumi darījumiem ar zemi. | Anotācijas I sadaļas 2.punktā, 5 lpp., norādīts, ka valsts akciju sabiedrība “Valsts nekustamie īpašumi”, atsavinot rīkojuma projektā minētos nekustamos īpašumus, vērtēs, vai jāņem vērā attiecīgi likuma “Par valsts un pašvaldību īpašuma objektu privatizāciju” 62.panta trešajā un ceturtajā daļā noteiktie ierobežojumi darījumiem ar zemi.  Vēršam uzmanību, ka rīkojuma projekts paredz atļaut valsts akciju sabiedrībai “Valsts nekustamie īpašumi” pārdot izsolē rīkojuma projekta 1.2., 1.3. un 1.4. apakšpunktā minētos nekustamos īpašumus saskaņā ar Publiskas personas mantas atsavināšanas likumu nevis tos privatizēt saskaņā ar likumu “Par valsts un pašvaldību īpašuma objektu privatizāciju”. Publiskas personas mantas atsavināšanas likuma 44.panta pirmā daļa nosaka, ka publiskas personas zemi var iegūt īpašumā personas, kuras saskaņā ar likumu var būt zemes īpašuma tiesību subjekti. Un minētā panta otrā daļa nosaka, ka šā panta pirmajā daļā minētais ierobežojums piemērojams arī gadījumos, kad tiek atsavināta apbūvēta zeme. Darījumu subjektus, kuri var iegūt īpašumā zemi Latvijas Republikas pilsētās, nosaka likums “Par zemes reformu Latvijas Republikas pilsētās”, savukārt, darījumu subjektus, kuri savā īpašumā var iegādāties zemi lauku apvidos, nosaka likums “Par zemes privatizāciju lauku apvidos”. Ievērojot minēto, tā kā rīkojuma projektā norādītie nekustamie īpašumi atrodas lauku apvidos, lūdzam precizēt anotāciju un norādīt, ka , atsavinot rīkojuma projektā norādītos nekustamos īpašumus, jāņem vērā likumā „Par zemes privatizāciju lauku apvidos” noteiktie ierobežojumi darījumiem ar zemi. | **Iebildums ņemts vērā,** anotācija precizēta. | Atsavinot rīkojuma projektā norādītos nekustamos īpašumus, jāņem vērā likumā „Par zemes privatizāciju lauku apvidos” noteiktie ierobežojumi darījumiem ar zemi. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

07.08.2020 14:57

657

Izglītības un zinātnes ministrijas

Juridiskā un nekustamo īpašumu departamenta juriskonsulte nekustamo īpašumu jomā

I.Rozenštoka

67047765, Ilze.Rozenstoka@izm.gov.lv